Meðal annars var áhersla lögð á það að útblástur frá eldflaug ferjunnar mundi ekki þyrla upp rykmekki á lendingarstaðnum . Massi geimfarsins var því talsvert minni við lendingu á tunglinu en í flugtaki frá jörð , eða um 7200 kg í stað 15.100 kg . Það er því engin furða að útblástur frá eldflaug tunglferjunnar skuli ekki hafa þyrlað upp verulegu ryki . Rykið er um 3 til 4 milljarða ára gamalt og það er mjög þurrt . Á tunglinu er ekkert loft sem dreifir rykinu og eina dreifingin átti sér stað vegna þrýstings frá gasinu í eldflaug tunglferjunnar sem var ekki ýkja mikill . Fætur tunglferjunnar sukku örlítið niður í ryklagið , eins og fætur geimfaranna . Fyrir tunglferðirnar vissu menn ekki fullkomlega hvort geimförin gætu sokkið í rykið eða lent í djúpum gíg og einmitt þess vegna var myndavél staðsett undir ferjunni ; ef ferjan hefði sokkið , hefði verið hægt að stýra henni burt aftur . Gerð hafa verið forrit og tölvukvikmyndir til að líkja eftir lendingu tunglferja og má sjá kvikmyndir hér .